Спаса-Праабражэнская царква (Гарадзея)

Спаса-Праабражэнская царква — праваслаўны храм у гарадскім пасёлку Гарадзея Нясвіжскага раёна Мінскай вобласці. Гісторыя Размешчана ў 1 км на поўначы ад пасёлка, каля шашы Нясвіж — Мір. Пабудавана ў 1808 (ці 1869) г., абкладзена чырвонай цэглай у канцы XX ст. Архітэктура Твор народнага дойлідства. Прамавугольны ў плане аб'ём пад высокім двухсхільным дахам з вальмамі над 2-граннай апсідай, завершанай цыбулепадобнай галоўкай. Да фасада далучаны прытвор, завершаны васьміграннай шатровай званіцай. Фасады расчлянёны прамавугольнымі аконнымі праёмамі. Побач з царквой пастаўлена мураваная чатырохгранная шатровая званіца, адкрытая арачнымі прасветамі і завершаная макаўкай. Зноскі Літаратура Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. - Мінск: Беларуская Энцыклапедыя, 2007. - 653 с. 2000 экз. ISBN 978-985-11-0389-4 Спасылкі На Вікісховішчы ёсць медыяфайлы па тэме Спаса-Праабражэнская царква (Гарадзея) Спаса-Праабражэнская царква (Гарадзея) на сайце Radzima.org Спаса-Праабражэнская царква (Гарадзея) на сайце Глобус Беларусі (руск.) Спаса-Праабражэнская царква (Гарадзея) на сайце Праваслаўная архітэктура Беларусі (бел.)